CELEX: 52008DP0472
Language: mt
Date: 2008-10-09 00:00:00
Title: Użu mill-Parlament tas-simboli tal-Unjoni (Artikolu 202a ġdid) Deċiżjoni tal-Parlament Ewropew tad- 9 ta' Ottubru 2008 dwar id-dħul fir-Regoli ta' Proċedura tal-Parlament ta' Artikolu 202a ġdid dwar l-użu mill-Parlament tas-simboli tal-Unjoni (2007/2240(REG))

15.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 9/67
            
         Il-Ħamis, 9 ta' Ottubru 2008Użu mill-Parlament tas-simboli tal-Unjoni (Artikolu 202a ġdid)
   P6_TA(2008)0472
   Deċiżjoni tal-Parlament Ewropew tad-9 ta' Ottubru 2008 dwar id-dħul fir-Regoli ta' Proċedura tal-Parlament ta' Artikolu 202a ġdid dwar l-użu mill-Parlament tas-simboli tal-Unjoni (2007/2240(REG))
   2010/C 9 E/12
   
      Il-Parlament Ewropew,
   wara li kkunsidra r-riżoluzzjoni tiegħu tal-11 ta' Lulju 2007 dwar it-tlaqqigħ tal-Konferenza Intergovernattiva (1), b'mod partikolari l-paragrafu 23 tagħha,
   wara li kkunsidra l-ittra mingħand il-President tiegħu tat-12 ta' Settembru 2007,
   wara li kkunsidra l-importanza tas-simboli biex terġa' tinħoloq konnessjoni bejn iċ-ċittadini u l-Unjoni Ewropea u biex tinbena identità Ewropea li hija komplimentari għall-identitajiet nazzjonali tal-Istati Membri,
   wara li kkunsidra l-fatt li s-simboli ilhom jintużaw għal aktar minn 30 sena mill-Istituzzjonijiet Ewropej kollha, u kienu approvati formalment mill-Kunsill Ewropew fl-1985 (2),
   wara li kkunsidra l-Artikoli 201 u 202 tar-Regoli ta' Proċedura tiegħu,
   wara li kkunsidra r-rapport tal-Kumitat dwar l-Affarijiet Kostituzzjonali (A6-0347/2008),
   
               1.
            
            
               Jiddeċiedi li jemenda r-Regoli ta' Proċedura tiegħu kif jidher hawn taħt;
            
         
               2.
            
            
               Ifakkar li din l-emenda tidħol fis-seħħ fl-ewwel ġurnata tas-sessjoni parzjali li jmiss;
            
         
               3.
            
            
               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.
            
         
               TEST ATTWALI
            
            
               EMENDA
            
         
               
                  Emenda 1
               
            
         
               
                  Ir-Regoli ta' Proċedura tal-Parlament
               
               
                  Titolu XIII — Dispożizzjonijiet Mixxellanji — Artikolu 202a (ġdid)
               
            
         
                
            
            
               
                  Artikolu 202a
               
               
                  
                     Is-simboli tal-Unjoni
                  
               
               
                  
                     1.
                     
                     Il-Parlament għandu jagħraf u jagħmel tiegħu s-simboli tal-Unjoni li ġejjin:
                  
               
               
                           —
                        
                        
                           
                              
                                 il-bandiera li turi ċ-ċirku ta' tnax-il kewkba tad-deheb fuq sfond ikħal;
                              
                           
                        
                     
                           —
                        
                        
                           
                              
                                 l-innu li huwa bbażat fuq “l-Odi lil Hena” mid-Disa' Sinfonija ta' Ludwig van Beethoven;
                              
                           
                        
                     
                           —
                        
                        
                           
                              
                                 il-motto 'Magħquda fid-diversità'.
                              
                           
                        
                     
                  
                     2.
                     
                     Il-Parlament għandu jiċċelebra Jum l-Ewropa fid-9 ta' Mejju.
                  
               
               
                  
                     3.
                     
                     Il-bandiera għandha tittajjar fil-postijiet kollha tal-Parlament u fl-okkażjoni ta' avvenimenti uffiċjali. Il-bandiera għandha tintuża f'kull sala fejn isiru laqgħat tal-Parlament.
                  
               
               
                  
                     4.
                     
                     L-innu għandu jindaqq fil-ftuħ ta' kull seduta kostituttiva u f'seduti solenni oħra, b'mod partikulari biex tingħata merħba lill-Kapijiet ta' Stat jew Gvern jew biex tingħata tislima lil Membri ġodda wara tkabbir.
                  
               
               
                  
                     5.
                     
                     Il-motto għandu jidher fuq id-dokumenti uffiċjali tal-Parlament.
                  
               
               
                  
                     6.
                     
                     Il-Bureau għandu jeżamina użu ulterjuri tas-simbolu fi ħdan il-Parlament. Il-Bureau għandu jistipula dispożizzjonijiet dettaljati għall-implimentazzjoni ta' dan l-Artikolu.
                  
               
            
         
      (1)  ĠU C 175 E, 10.7.2008, p. 347.
   
      (2)  Il-Kunsill Ewropew ta' Milan tat-28 u d-29 ta' Ġunju 1985.